7. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 156049/2034 της 20 Αυγ./12 Σεπτ. 1970  (ΦΕΚ Β΄ 638) Περί συσκευασίας ζυμαρικών κλπ. Έχοντες υπ’ όψιν: 1.Το Ν.Δ. 3957/59 «περί εισαγωγής εν Ελλάδι του Διεθνούς Συστήματος Μέτρων και Σταθμών». 2.Το Β.Δ. 866/60 «περί οργανισμού του Υπουργείου Εμπορίου». 3.Το υπ’ αριθ. 558/63 Β.Δ/μα «περί διαρθρώσεως και αρμοδιοτήτων της Υπηρεσίας Μέτρων και Σταθμών». 4.Την υπ’ αριθ. 9334/263/59 απόφασιν ημών, «περί καθορισμού των νομίμων εν Ελλάδι Μέτρων και Σταθμών». 5.Το υπ’ αριθ. 7561/70 έγγραφον της Υπηρεσίας Εμπορίου Θεσ/νίκης», αποφασίζομεν: 1.Επιτρέπομεν εις τας εν Ελλάδι λειτουργούσας Βιομηχανίας ζυμαρικών, όπως, τα υπ’ αυτών παραγόμενα και δια το εξωτερικόν προοριζόμενα ζυμαρικά, συσκευάζουν εις πακέττα της μιας λίμπρας, των πολλαπλασίων και υποπολλαπλασίων της μονάδος ταύτης, ή οιασδήποτε ετέρας μονάδος ισχυούσης εις τας Χώρας προορισμού του εν λόγω είδους. 2.Ωσαύτως επιτρέπομεν, κατ’ εξαίρεσιν των διατάξεων του Ν.Δ. 3957/59, την χρησιμοποίησιν, υπό των ως άνω Βιομηχανιών, σταθμών ανταποκρινομένων προς τας, εν τη προηγουμένη παραγράφω μονάδας, δια ζύγισιν των εις πακέττα συσκευασμένων ζυμαρικών. Η παρούσα δημοσιευθήτω δια της Εφημερίδος της Κυβερνήσεως. 